text: Vinterland i Billund
  29 juni 2012 kl. 16.32
  Sommervejret lader vente på sig, og det passede meget godt til den udvidelse, Lalandia i Billund fredag slog dørene op til.
  Det var nemlig en vinterverden på hele 2.500 kvadratmeter fyldt med aktiviteter.
  Som skøjtebane hvor flere skøjteprinsesser i dag gav opvisning.
  Man kan også kaste sig over en kælkebakke eller tage en tur på skibakken.
  Og så er der såkaldte Bumber Cars on Ice, som vel mest af alt minder om radiobiler på glatis.
  